Source: http://www.finlex.fi/fi/laki/ajantasa/1965/19650248
Timestamp: 2019-07-21 21:07:35+00:00
Document Index: 25215659

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11']

Laki eräiden asiakirjain lähettämisestä… 248/1965 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1965 › 7.5.1965/248
7.5.1965/248
Laki eräiden asiakirjain lähettämisestä tuomioistuimille
Muutoksenhakemus, vastaus siihen sekä muu asiakirja, jonka voi valtuutetun asiamiehen välityksellä antaa hovioikeuteen tai korkeimpaan oikeuteen, saadaan asianomaisen omalla vastuulla lähettää niille maksettuna postilähetyksenä tai lähetin välityksellä. (2.2.1979/112)
Milloin hovioikeudelle tai korkeimmalle oikeudelle tarkoitettu asiakirja on annettava tai voidaan antaa jollekin toiselle viranomaiselle, saadaan asiakirja tällekin lähettää postitse tai toimittaa lähetin välityksellä, niinkuin 1 momentissa on sanottu.
Hovioikeudelle osoitetut 1 momentissa mainitut asiakirjat syyttäjä saa lähettää postitse tai lähetin välityksellä. Korkeimmalle oikeudelle osoitetut muutoksenhakemukset syyttäjän on toimitettava hovioikeudelle tai oikeudenkäymiskaaren 30 a luvussa tarkoitetussa muutoksenhaussa käräjäoikeudelle valtakunnansyyttäjän välityksellä ja muut asiakirjat korkeimman oikeuden määräämällä tavalla. (13.5.2011/444)
Postitse lähetetty asiakirja on katsottava viranomaiselle annetuksi sinä päivänä, jona asiakirjan sisältävä postilähetys tai ilmoitus lähetyksen saapumisesta postin osoitetoimipaikkaan on annettu viranomaiselle.
2 momentti on kumottu L:lla 31.8.1978/663.
Milloin asianosainen, jolla lain tai asetuksen mukaan on oikeus ottaa 1 §:ssä mainitulta viranomaiselta vastapuolen muutoksenhakemuksen, lupahakemuksen, vastauksen, selityksen tai muun asiakirjan kaksoiskappale, on suullisesti tai kirjellisesti pyytänyt, että se hänelle lähetettäisiin, on kaksoiskappale ja liitteiden jäljennökset, jollei estettä ole, hänelle toimitettava postitse tai hänen lähettinsä välityksellä.
Milloin viranomaiselle postitse tai lähetin välityksellä saapuvia asiakirjoja, joista on suoritettava leimaveroa, ei ole asianmukaisesti leimamerkeillä varustettu, on ne palautettava käsiteltäviksi ottamatta lähettäjälle ja on hänelle samalla ilmoitettava palauttamisen syy.
2 momentti on kumottu L:lla 26.7.1993/708.
Milloin toimituskirja tai muu asiakirja tahi jäljennös on kihlakunnanoikeudesta, raastuvanoikeudesta, hovioikeudesta tai korkeimmasta oikeudesta saatavana valtuutetun asiamiehen välityksellä, on se, jollei estettä ole, asianomaisen pyynnöstä hänelle toimitettava postitse tai hänen lähettinsä välityksellä.
Jos asianomainen itse on postitse lähettänyt asiakirjat viranomaiselle eikä ole toisin ilmoittanut, on asiaa koskeva, 1 momentissa mainittu asiakirja lähetettävä hänelle postin välityksellä.
Asianomaisen pyynnöstä on 1 momentissa tarkoitettu asiakirja toimitettava hänen osoittamalleen toiselle henkilölle tämän lähetin välityksellä tai postitse, jollei estettä siihen ilmaannu.
Asiakirjasta, joka postitse tai lähetin välityksellä on toimitettu asianomaiselle tai hänen osoittamalleen toiselle henkilölle, katsotaan asianomaisen saaneen tiedon, mikäli erityisestä säännöksestä ei muuta johdu, seitsemäntenä päivänä sen jälkeen, kun asiakirja ilmoitetulla osoitteella varustettuna on annettu postin kuljetettavaksi, tai sinä päivänä, jona asiakirja on jätetty lähetille. Asiakirjalle on tehtävä merkintä päivästä, jona se annetaan postin kuljetettavaksi tai lähetille.
Asiakirjan toimittaminen postitse tai lähetin välityksellä tapahtuu asianomaisen omalla vastuulla. Postitse asiakirja lähetetään sillä osoitteella, jonka asianomainen on ilmoittanut viranomaiselle.
Lähetti on velvollinen viranomaisen vaatiessa esittämään selvityksen siitä, että asianomainen on antanut asiakirjan noutamisen hänen tehtäväkseen.
8 § (31.8.1978/663)
Asiakirjan, joka sisältää tyytymättömyyden ilmoituksen yleisen alioikeuden, sotaoikeuden tai maaoikeuden ratkaisuun taikka sellaisen ilmoituksen peruuttamisen, asianosainen saa toimittaa postitse tai lähetin välityksellä. Tällöin on soveltuvin osin noudatettava, mitä tässä laissa on muuten säädetty.
Mikäli kirkkolaissa tai vesilaissa on annettu tästä laista poikkeavia säännöksiä, on niitä noudatettava.
Tämän lain estämättä on noudatettava, mitä muussa laissa on säädetty oikeudesta toimittaa viranomaisille tai niiltä saada asiakirjoja postitse tai lähetin välityksellä.
Tarkemmat säännökset tämän lain soveltamisesta annetaan asetuksella.
Tämä laki tulee voimaan 1 päivänä tammikuuta 1966.
31.8.1978/663:
Tämä laki tulee voimaan 1 päivänä tammikuuta 1979. Sillä kumotaan asiakirjain lähettämisestä 26 päivänä helmikuuta 1954 annetun lain (74/54) 1 §:n 3 momentti.
Tätä lakia on sovellettava myös haettaessa muutosta ennen sen voimaantuloa julistettuun tai annettuun päätökseen, jos tyytymättömyyden ilmoitusta taikka muutoksenhakua tai siihen vastaamista varten säädetty määräaika päättyy tämän lain voimaantulon jälkeen.
2.2.1979/112:
26.7.1993/708:
HE 241/92, VaVM 25/93
11.3.1997/204:
24.6.2010/651:
HE 105/2009, LaVM 4/2010, EV 49/2010
13.5.2011/444:
1 § 2 § 3 § 4 § 5 § 6 § 7 § 8 § 9 § 10 § 11 § Muutossäädösten voimaantulo ja soveltaminen:31.8.1978/663:2.2.1979/112:26.7.1993/708:11.3.1997/204:24.6.2010/651:13.5.2011/444: